Jaime Luiz Coelho

**Jaime Luiz Coelho** (1916–2013) var en brasiliansk prelat og katolsk erkebiskop av Maringá.
## Liv og virke
### Prest
Jaime Luiz Coelho ble ordinert til prest den 7. desember 1941 i katedralen *São Sebastião* i Ribeirão Preto. I 1944 ble han pastor ved katedralen i Curitiba og generalsekretær for bispedømmet.

### Biskop av Maringá
Pave Pius XII utnevnte ham til den første biskop av det nyopprettede bispedømmet Maringá den 3. desember 1956. Den apostoliske nuntius til Brasil, erkebiskop Armando Lombardi, ordinerte ham til biskop den 20. januar året etter. Medkonsekratorer var Luis do Amaral Mousinho, biskop av Ribeirão Preto, og Manuel da Silveira d'Elboux, erkebiskop av Curitiba. Den 24. mars samme år ble han seremonielt innsatt i embetet. 

Med støtte fra pave Johannes XXIII prøvde han også å forbedre levekårene i favelaene. I 1962 grunnla han *Nossa Senhora da Glória*-seminaret. 

Coelho deltok i Det andre Vatikankonsil som konsilfader fra 1962 til 1965.

I 1972 lot Jaime Luiz Coelho bygge Catedral de Maringá, en av de største kirkene i Latin-Amerika. Han var også grunnleggeren av *Faculdade Estadual de Ciências Econômicas*, som ble til Universidade Estadual de Maringá (UEM) i 1970. Han grunnla TV-stasjonen *TV 3º Milênio* og dagsavisen *Folha do Norte do Paraná*.

### Erkebiskop av Maringá
Pave Johannes Paul II opphøyde bispedømmet til et erkebispedømme med bullen *Quamquam est munus* den 16. oktober 1979, og dermed ble Coelho den første erkebiskopen av Maringá. Han ble høytidelig innsatt i embetet den 20. januar året etter. 

Den 7. mai 1997 godtok pave Johannes Paul II hans aldersbetingede avskjedssøknad. 

Den 12. mars 2011 ble en biografi om Coelho publisert med tittelen *Pensamento Vivo  de Dom Jaime Luiz Coelho*, av Agnaldo Feitoza. En annen biografi, *aime: Uma História de Fé e Empreendedorismo, uma Biografia de Dom Jaime Luiz Coelho* Barbosa og Luciana Peña, ble utgitt senere samme år. I anledning hans 95-årsdag, den 26. juli 2011, ble et minnefrimerke utstedt av den brasilianske posttjenesten.

Erkebiskop Jaime Luiz Coelho døde den 5. august 2013, kort tid etter sin 97-årsdag.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Erkebiskop Armando Lombardi (1905-1964) *1950
* Erkebiskop *Jaime Luiz Coelho* (1916-2013) *1957

## Referanser